stanford-oval/wikipedia huggingface dataset:
Jälkiehkäisy
Hormonaalinen jälkiehkäisy

Jälkiehkäisyyn käytetään tavallisesti hormonaalisesti toimivia jälkiehkäisypillereitä. Pilleri on otettava mahdollisimman nopeasti suojaamattoman yhdynnän jälkeen, mieluiten 12 tunnin sisällä tai viimeistään kolmen tai viiden vuorokauden sisällä riippuen valmisteesta. Suun kautta otettavat jälkiehkäisytabletit toimivat viivästyttämällä tai estämällä ovulaation eli munasolun irtoamisen. Tällöin munasolu ja siittiöt eivät kohtaa eikä hedelmöitystä tapahdu. Hormonaalisen jälkiehkäisyn teho voi olla heikompi, jos hoidettava on ylipainoinen. Hormonaalisten jälkiehkäisyvalmisteiden käyttöön liittyvät sivuvaikutukset ovat erittäin yleisiä. Noin 50% valmisteita käyttäneistä kokee pahoinvointia.
Hormonaalinen jälkiehkäisy > Hormonaaliset jälkiehkäisyvalmisteet Suomessa

Suomessa  on markkinoilla kahdenlaisia hormonaalisia jälkiehkäisyvalmistetta:
Keltarauhashormonia sisältäviä levonorgestreelivalmisteita ovat NorLevo, Levodonna ja Postinor. Levonorgestreelivalmisteita tulisi käyttää viimeistään 72 tunnin eli kolmen vuorokauden kuluttua yhdynnästä.
Ulipristaalia sisältäviä tuotteita myydään nimillä EllaOne ja Femke. Myös Ulipristaaliasetaattituotteita suositellaan käytettävissä 72 kuluessa yhdynnästä, mutta niiden teho saattaa olla keltarauhashormonituotteita tehokkaampi 72–120 tunnin eli 3–5 vuorokauden sisällä yhdynnästä.
Hormonaaliset jälkiehkäisytuotteet ovat Suomessa reseptivapaita itsehoitovalmisteita. Apteekista asiakkaalle luovutetaan vain yksi (1 tabletin) pakkaus kerrallaan. Apteekin henkilökunta neuvoo valmisteen käytössä. Lääkkeen voivat nykyisin hakea apteekista kaikenikäiset itsehoitovalmisteena reseptivapaasti. Aiemmin alle 15-vuotiaat tarvitsivat lääkärin kirjoittaman reseptin.
Kuparikierukka

Jälkiehkäisyyn voidaan käyttää myös kohtuun asetettavaa kuparikierukkaa, joka on asetettava paikoilleen viiden päivän sisällä yhdynnästä. Kun kierukka on asetettu, siittiöt eivät pääse liikkumaan ja alkio kiinnittymään kohdun limakalvoille. Ehkäisyteholtaan kuparikierukka on hormonaalista ehkäisyä tehokkaampaa. Jälkiehkäisytablettia käyttävistä raskaaksi tulee 1–5 % ja kuparikierukkaa käyttävistä 0,1 %. Kierukka voidaan jättää paikalleen pidempiaikaiseksi ehkäisyratkaisuksi.
Jälkiehkäisyn Käypä hoito -suositukset Suomessa

Jälkiehkäisyn Käypä hoito -suosituksen mukaan jälkiehkäisyvalmisteita tulisi tarvittaessa luovuttaa raskaudenehkäisyneuvonnan yhteydessä kunnallisen terveydenhuollon toimipisteissä, esimerkiksi ehkäisyneuvoloissa. Vaikka jälkiehkäisyä on saatavana apteekeista ilman reseptiä, sitä saatetaan hakea apteekin sijaan terveydenhuollosta pelkojen, syyllisyyden tunteiden tai varattomuuden vuoksi.
Erityisesti kondomia pääasiallisena ehkäisymenetelmänä käyttävien tulisi tietää, miten toimia jos kondomiehkäisy epäonnistuu. Käypä hoito -työryhmä suosittaa yhden jälkiehkäisypakkauksen säilyttämistä kotona näiden tilanteiden varalta. Alle 18-vuotiaille jälkiehkäisyn hakijoille suositellaan yksilöllistä seksuaaliterveysneuvontaa.
Aiheesta muualla

Väestöliitto – Jälkiehkäisy
Käypä hoito -suosituksen potilasversio
Perhesuunnittelusivut
Terve.fi – Jälkiehkäisy
Kamisu

| Kamisu (神栖市) |
| --- | --- |
 Ikisu-jinja
 lippu:  symboli
 Kamisun sijainti Ibarakin prefektuurissa
 Kamisu
 Koordinaatit: 35°53′24″N, 140°39′52″E 
Valtio:  Japani
Alue:  Kantō
Prefektuuri:  Ibarakin prefektuuri
Pinta-ala:  
 – Kokonaispinta-ala:  146,97 km²
Väkiluku (08/2020):  95 551
 – Väestötiheys:  650 as./km²
Symbolit:  
 – Puu:  Japaninpodokarpus
 – Kukka:  Sarcandra glabra
 – Lintu:  Idänsilkkikerttunen
 
 https://www.city.kamisu.ibaraki.jp/ 
Infobox OKVirheellinen NIMI-arvo: 
Kamisu (jap. 神栖市, Kamisu-shi) on Japanin kaupunki Honshūn saarella Kantōn alueella Ibarakin prefektuurissa. Se sijaitsee prefektuurin kaakkoisosassa Tyynenmeren rannikolla. Etelässä ja lännessä kaupunki rajautuu Tonejokeen ja Chiban prefektuuriin, luoteessa on Sotonasakaurajärvi, joka laskee Tonejokeen Hitachi-Tonejokea pitkin. Kamisussa on 95 551 asukasta (elokuussa 2020) ja sen pinta-ala on 146,97 neliökilometriä.
Kamisu sai kaupunkioikeudet vuonna 2005, kun Kamisun maaseutukaupunkiin liitettiin Hasakin maaseutukaupunki. Kaupungin pohjoisosassa on Kashiman puolelle ulottuva suuri teollisuusvyöhyke, jonne on sijoittunut esimerkiksi teräs- ja petrokemian teollisuutta sekä Tōkyō denryokun lämpövoimalaitos.
Kuvia

Tegosaki-jinja
Teollisuutta Kamisun rannikolla
Gōnoiken lampi
Tuulivoimala Kamisussa
Aiheesta muualla

Kuvia tai muita tiedostoja aiheesta Kamisu Wikimedia Commonsissa
Kaupungin internetsivut (japaniksi)
Kathrin Neimke

| Mitalit> Naisten yleisurheilu.Maa:   Itä-Saksa. Olympialaiset  | Mitalit> Naisten yleisurheilu.Maa:   Itä-Saksa. Olympialaiset  | Mitalit> Naisten yleisurheilu.Maa:   Itä-Saksa. Olympialaiset  | Naisten yleisurheilu> Maa:   Itä-Saksa. |
| --- | --- | --- | --- |
|  Hopeaa | Soul 1988 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Hopeaa | Rooma 1987 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Pronssia | Split 1990 | kuulantyöntö |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Budapest 1988 | kuulantyöntö |  |
Maa:   Saksa
|  Olympialaiset  |  Olympialaiset  |  Olympialaiset  |  |
|  Pronssia | Barcelona 1992 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Pronssia | Stuttgart 1993 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Barcelona 1995 | kuulantyöntö |  |
Kathrin Neimke (s. 18. heinäkuuta 1966 Magdeburg) on saksalainen, aikaisemmin Itä-Saksaa edustanut, kilpauransa päättänyt kuulantyöntäjä, olympiamitalisti ja sisäratojen maailmanmestari.
Elämä ja urheilu-ura

Magdeburgissa 18. heinäkuuta 1966 syntynyt Neimke saavutti Itä-Saksan edustajana olympiahopeaa Soulissa 1988 ja MM-hopeaa Roomassa 1987 hävittyään kummassakin ainoastaan Neuvostoliiton Natalja Lisovskajalle. Itäsaksalaisena Neimken mitalitili karttui myös EM-pronssilla Splitissä 1990 ja sisäratojen EM-pronssilla Budapestissa 1988. Saksojen yhdistyttyä Neimke voitti olympiapronssia Barcelonassa 1992, MM-pronssia Stuttgartissa 1993 ja Larisa Pelešenkon dopingkäryn myötä sisäratojen maailmanmestaruuden Barcelonassa 1995. Atlantan kesäolympialaisissa 1996 Neimke sijoittui seitsemänneksi. Ennätyksensä 21,21 metriä Neimke työnsi vuonna 1987. Hän on työskennellyt muun muassa poliisina.
Kansas City Royals

| Kansas City Royals |
| --- | --- |

Perustettu:  1969
Kotiareena:  Kauffman Stadium
Kapasiteetti:  37 903
Paikkakunta:  Kansas City, Missouri
Värit:                
Lajit:  baseball
Mestaruudet:  World Series: 1985, 2015 American League: 1980, 1985, 2014, 2015
Kansas City Royals on vuonna 1969 perustettu Major League Baseball -joukkue Missourin Kansas Citystä. Seura on voittanut kaksi World Series -mestaruutta.
Joukkue pelaa American Leaguen Keskisessä divisioonassa ja sen kotistadion on Kauffman Stadium.
Aiheesta muualla

Kuvia tai muita tiedostoja aiheesta Kansas City Royals Wikimedia Commonsissa
Karpov-lähetti

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Mikael Nouro - John Fieandt
Valkea pelasi 8. Le2–f1 ja sai niin kutsutun Karpov-lähetin.
Karpov-lähetiksi kutsutaan lähettiä, jonka valkea on palauttanut ruutuun f1 linnoitettuaan ja siirrettyään torninsa e-linjalle. Nimitys tulee shakin monikertaisen maailmanmestarin Anatoli Karpovin sukunimestä.
Karpokratiaanit

Syyrialais-egyptiläinen gnostilaisuus
Setiläisyys
Tuomaskristityt
Valentinolaisuus
Basilidelaisuus
Persialainen gnostilaisuus
Mandealaisuus
Manikealaisuus
Kristillisen gnostilaisuuden isät
Simon Magus
Kerinthos
Markion
Valentinos
Muita ryhmiä
Ofiitit
Barbelo-gnostikot
Kainiitit
Karpokratiaanit
Paulikiaanit
Bogomiilit
Kataarit
Gnostilaisuuden lähteet
Nag Hammadin kirjasto
Codex Tchacos
Muuta
Gnosis
malline: näytä • keskustele •
Osa artikkelisarjaa
Karpokratiaanit olivat eräs gnostilaisuuden lahko 100-luvulta. Aleksandrialainen Karpokrates opetti, että todellisen gnostikon tulee vapautua kaikista ennakkoluuloista ja laeista, ja hänen poikansa Epifanes saarnasi pelastusta lihan vallasta hillittömän hedonismin kautta. Kaikkien Vanhan testamentin mainitsemien syntien harrastamisesta tuli suorastaan velvollisuus.
Kappa (vaatevalmistaja)

Kappan logo
Kappan myymälä
Kappa on italialainen vaatevalmistaja, joka on keskittynyt urheiluvaatteiden ja -välineiden valmistukseen. Vaatteiden lisäksi Kappa valmistaa muun muassa jalkapallovarusteita, sekä esimerkiksi golftuotteita. Kappa on tunnettu logostaan, joka koristaa monen huippujalkapallojoukkueen peliasuja. Yhtiö perustettiin vuonna 1916 nimellä Maglificio Calzificio Torinese (MCT) Italian Torinossa ja nimeksi tuli Kappa vuonna 1967.
Aiheesta muualla

Kappa.com
Kathrin Wörle-Scheller

| Kathrin Wörle-Scheller |
| --- | --- |

Henkilötiedot
Syntynyt: 18. helmikuuta 1984 
Kansalaisuus:   Saksa
Tennispelaaja
Pituus:  175 cm
Paino:  68 kg
Kätisyys:  oikea
Ammattilaisena:  heinäkuu 2003–
Palkintorahat:  530 622 USD
Kaksinpeli
Paras sijoitus:  119. (22.2.2010)
Voitot/tappiot:  369–364
Grand Slam -turnauksissa
Australian avoimet:  1. kierros (2006, 2009, 2010, 2011)
Nelinpeli
Paras sijoitus:  99  (16. toukokuuta 2011)
Voitot/tappiot:  188–208
Aiheesta muualla
ITF
WTA
Kathrin Wörle-Scheller (s. 18. helmikuuta 1984 Lindau) on saksalainen tennispelaaja. Parhaimmillaan hän on ollut WTA-listan sijalla 119 helmikuussa 2010.
Vuonna 2010 Wörle pääsi karsintojen kautta mukaan kauden ensimmäiseen Grand Slam -turnaukseen, Australian avoimiin. Pääsarjan ensimmäisellä kierroksella hän hävisi Alona Bondarenkolle. Muissa kauden Grand Slam -turnauksissa hän ei päässyt mukaan pääsarjaan.
Vuoden 2011 Australian avoimiin hän pääsi karsintojen kautta. Pääsarjan avauskierroksella hän hävisi kahdeksanneksi sijoitetulle Viktoryja Azarenkalle.
Aiheesta muualla

Kathrin Wörle-Scheller profiili WTA:n kotisivuilla
Kalki Koechlin

| Kalki Koechlin |
| --- | --- |
 Kalki Koechlin vuonna 2016.
Henkilötiedot
Syntynyt: 10. tammikuuta 1984 (ikä 40) Puducherry, Intia
Kansalaisuus:  Ranska
Ammatti:  näyttelijä
Puoliso:  Anurag Kashyap  (vih. 2011; ero 2015)
Lapset:  1
Näyttelijä
Aktiivisena:  2008–
Aiheesta muualla
IMDb 
AllMovie
Kalki Koechlin (s. 10. tammikuuta 1984 Puducherry, Intia) on ranskalainen näyttelijä, joka asuu ja työskentelee Intiassa. Hän teki ensiesiintymisensä hindinkielisessä elokuvateollisuudessa Anurag Kashyapin ylistetyssä elokuvassa Dev.D (2009) ja voitti parhaan naissivuosan Filmfare Awards -palkinnon. Myöhemmin hän on tullut tunnetuksi muun muassa elokuvista Zindagi Na Milegi Dobara (2011), Yeh Jawaani Hai Deewani (2013) ja A Death in the Gunj (2016).
Yksityiselämä

Koechlin syntyi Intiassa ranskalaisille vanhemmille. Hän on kaukaista sukua Eiffel-tornin suunnittelussa mukana olleelle Maurice Koechlinille. Hänellä on Ranskan passi Intian passin sijasta, koska sillä on helpompi matkustaa.
Koechlin meni naimisiin elokuvantekijä Anurag Kashyapin kanssa 30. huhtikuuta 2011. Vuodesta 2013 asumuserossa ollut pari haki avioeroa vuonna 2015. Syyskuussa 2019 Koechlin vahvisti odottavansa lasta israelilaisen muusikkopoikaystävänsä Guy Hershbergin kanssa. Heille syntyi tytär helmikuussa 2020.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 2009 | Dev.D | Lenny/Chanda/Chandramukhi | Hindi |  |
| 2010 | Emotional Atyachar | Sophie | Hindi |  |
| 2011 | Shaitan | Amrita ”Amy” Jayshankar | Hindi |  |
| 2011 | Zindagi Na Milegi Dobara | Natasha | Hindi |  |
| 2011 | That Girl in Yellow Boots | Ruth Edscer | Hindi/englanti |  |
| 2011 | Trishna | Kalki | Englanti/hindi |  |
| 2011 | My Friend Pinto | Maggie | Hindi |  |
| 2012 | Shanghai | Shalini Sahay | Hindi |  |
| 2013 | Ek Thi Daayan | Lisa Dutt | Hindi |  |
| 2013 | Yeh Jawaani Hai Deewani | Aditi Mehra | Hindi |  |
| 2014 | Happy Ending | Vishakha | Hindi |  |
| 2014 | Margarita with a Straw | Laila | Hindi |  |
| 2015 | Waiting | Tara Deshpande | Hindi/englanti |  |
| 2015 | Un plus une | Itsenään | Ranska | Cameoesiintyminen |
| 2015 | Kaash | Elsbeth | Hindi |  |
| 2016 | Freedom Matters | Itsenään | Englanti/hindi | Dokumenttielokuva |
| 2016 | Living Shakespeare | Itsenään | Englanti | Dokumenttielokuva |
| 2016 | A Death in the Gunj | Mimi | Englanti/hindi/bengali |  |
| 2016 | Mantra | Piya Kapoor | Hindi/englanti |  |
| 2017 | Naked | Sandy | Englanti | Lyhytelokuva |
| 2017 | Jia Aur Jia | Jia | Hindi |  |
| 2017 | Ribbon | Sahana Mehra | Hindi/englanti |  |
| 2017 | The Thought of You | K | Englanti | Lyhytelokuva |
| 2017 | Azmaish: A Journey Through the Subcontinent | Itsenään | Hindi/urdu/englanti | Dokumenttielokuva |
| 2018 | The Job | Christina | Englanti | Lyhytelokuva |
| 2019 | Gully Boy | Shweta/Sky | Hindi |  |
| 2019 | CandyFlip | Emily | Englanti/hindi |  |
| 2019 | Nerkonda Paarvai | Itsenään | Tamili | Erikoisesiintyminen laulussa ”Kaalam” |
| 2019 | Kadakh | Francoise Marie | Hindi |  |
| 2020 | Paava Kadhaigal | Penelope | Tamili |  |
| 2021 | Emma and Angel | Emma | Englanti |  |
| 2021 | Goldfish | Anamika Fields | Englanti |  |
Palkinnot ja ehdokkuudet

| Vuosi | Elokuva | Palkinto | Kategoria | Tulos |
| --- | --- | --- | --- | --- |
| 2010 | Dev.D | Filmfare Awards | Paras naissivuosa | Voitto |
| 2010 | Dev.D | International Indian Film Academy Awards | Paras naissivuosa | Ehdokkuus |
| 2010 | Dev.D | Producers Guild Film Awards | Paras naissivuosa | Ehdokkuus |
| 2012 | Zindagi Na Milegi Dobara | Filmfare Awards | Paras naissivuosa | Ehdokkuus |
| 2012 | Zindagi Na Milegi Dobara | International Indian Film Academy Awards | Paras naissivuosa | Ehdokkuus |
| 2012 | Zindagi Na Milegi Dobara | Screen Awards | Paras näyttelijäkokoonpano | Voitto |
| 2012 | Shaitan | Screen Awards | Paras naispääosa | Ehdokkuus |
| 2012 | Shaitan | Screen Awards | Paras roisto | Ehdokkuus |
| 2012 | Shaitan | Screen Awards | Paras näyttelijäkokoonpano | Ehdokkuus |
| 2012 | Shaitan | Stardust Awards | Paras naispääosa | Ehdokkuus |
| 2012 | Shaitan | Global Indian Film and Television Honours | Paras naissivuosa | Voitto |
| 2014 | Yeh Jawaani Hai Deewani | International Indian Film Academy Awards | Paras naissivuosa | Ehdokkuus |
| 2014 | Yeh Jawaani Hai Deewani | Filmfare Awards | Paras naissivuosa | Ehdokkuus |
| 2014 | Yeh Jawaani Hai Deewani | Screen Awards | Paras naissivuosa | Ehdokkuus |
| 2014 | Yeh Jawaani Hai Deewani | Producers Guild Film Awards | Paras naissivuosa | Ehdokkuus |
| 2016 | Margarita with a Straw | Pimeiden öiden elokuvafestivaali | Paras naisnäyttelijä | Voitto |
| 2016 | Margarita with a Straw | Asian Film Awards | Paras naispääosa | Ehdokkuus |
| 2016 | Margarita with a Straw | Golden Space Needle Awards | Paras naispääosa | Ehdokkuus |
| 2016 | Margarita with a Straw | Vancouver International Women in Film Festival | Paras roolisuoritus | Voitto |
| 2016 | Margarita with a Straw | Screen Awards | Paras naispääosa (kriitikkopalkinto) | Voitto |
| 2016 | Margarita with a Straw | Screen Awards | Paras naispääosa | Ehdokkuus |
| 2016 | Margarita with a Straw | Times of India Film Awards | Paras naisnäyttelijä (kriitikkopalkinto) | Voitto |
| 2016 | Margarita with a Straw | National Film Awards | Erikoispalkinto raadilta | Voitto |
| 2018 | A Death in the Gunj | Caleidoscope Indian Film Festival | Paras naisnäyttelijä | Ehdokkuus |
| 2018 | A Death in the Gunj | News18 Reel Movie Awards | Paras naissivuosa | Ehdokkuus |
Aiheesta muualla

Wikimedia Commonsissa on kuvia tai muita tiedostoja aiheesta .
Kalki Koechlin Internet Movie Databasessa. (englanniksi)
Kalki Koechlin Allmoviessa (englanniksi)
Kari Risvik

| Kari Risvik> Henkilötiedot |
| --- | --- |
Syntynyt: 13. kesäkuuta 1932
Kuollut: 6. marraskuuta 2021 (89 vuotta)
Kansalaisuus:  norjalainen
Ammatti:  kääntäjä
Puoliso:  Kjell Risvik
Kirjailija
Tuotannon kieli: norja
Palkinnot
 Brage-palkinto (2006) 
Aiheesta muualla
Löydä lisää kirjailijoitaKirjallisuuden teemasivulta
Kari Wiger Risvik (13. kesäkuuta 1932 – 6. marraskuuta 2021) oli norjalainen kääntäjä, joka käänsi kaunokirjallisuutta espanjasta, portugalista, katalaanista, italiasta, ranskasta, saksasta, englannista ja hepreasta norjaksi. Myös hänen aviomiehensä Kjell Risvik oli kääntäjä.
Kamisama Hajimemashita

| Kamisama Hajimemashita> 神様はじめました.Alkuperäisteos |
| --- | --- |
Kirjailija:  Julietta Suzuki
Kuvittaja:  Julietta Suzuki
Kieli:  japani
Genre:  romantiikka, komedia, yliluonnollinen
Kustantaja:  Hakusensha
Ulkoasu:  nidottu

Löydä lisää kirjojaKirjallisuuden teemasivulta
Kamisama Hajimemashita (jap. 神様はじめました, engl. Kamisama Kiss, suom. "minusta tuli jumala" ) on mangasarja, jonka on kirjoittanut ja kuvittanut japanilainen Julietta Suzuki. Sarjan alkuperäinen julkaisija on Hakusensha (株式会社白泉社), joka julkaisi sarjaa tytöille suunnatussa Hana to Yume -lehdessä (花とゆめ) vuodesta 2008 lähtien. Sarja on käännetty usealle kielelle, esimerkiksi koreaksi, kiinaksi, englanniksi sekä ranskaksi, mutta ei suomeksi. Englanninkielisen version on julkaissut Viz Media. Vuonna 2012 sarjasta julkaistiin myös samanniminen anime, jota tuotettiin kaksi kautta sekä viisi suoraan videolle julkaistua erikoisjaksoa.
Juoni

Nanami Momozono on 16-vuotias lukiolaistyttö, joka haaveilee normaalista elämästä. Kun Nanamin isä pakenee kaupungista uhkapelivelkojensa takia, hän saa häädön asunnostaan, ja hänen elämänsä menee sekaisin. Pohtiessaan seuraavaa siirtoaan koditon Nanami kohtaa oudon miehen, joka on kiivennyt puuhun pakoon vihaista koiraa. Nanami päättää auttaa miestä ja hätistää koiran tiehensä. Kiitollinen mies ja Nanami alkavat keskustella ja Nanami kertoo tilanteestaan. Outo mies haluaa palkita Nanamin, koska tämä auttoi häntä, ja lahjoittaa Nanamille kotinsa. Lähtiessään mies käskee Nanamia kertomaan Mikagen lähettäneen hänet.
Saapuessaan Mikagen ilmoittamaan paikkaan Nanamia odottaa ränsistynyt shintopyhäkkö. Nanami luulee Mikagen valehdelleen ja vannoo, ettei luota enää aikuisiin, kun hänen ympärilleen syttyy virvatulia. Nanami pakenee sisälle pyhäkköön, jossa häntä on vastassa yokai Tomoe sekä pyhäkön palvelijahenget Onikiri ja Kotetsu. Pyhäkön asukkaat luulevat Mikagen palanneen, mutta huomaavat pian, että kyseessä on toinen henkilö, jolle Mikage on antanut jumalvoimansa. Nanamin uusi elämä shintolaisena jumalana alkaa.
Hahmot

Nanami Momozono (桃園奈々生, Momozono Nanami)
Nanami Momozono on 16-vuotias tyttö, jonka velkainen isä karkaa kaupungista jättäen tyttärensä oman onnensa nojaan. Nanami kohtaa puistossa kummallisen miehen, joka lahjoittaa kotinsa Nanamille. Käy ilmi, että mies on shintolainen jumala, joka lahjoitti pyhäkkönsä ja voimansa Nanamille. Nanamista tulee pyhäkön uusi jumala eli tochigami.
Tomoe (巴衛)
Tomoe on kitsune eli japanilainen kettudemoni, joka on japanilaiseen kansantarustoon kuuluva demoninen olento tai yokai. Tomoe palveli pyhäkön entistä jumalaa Mikagea. Tomoe kieltäytyy palvelemasta Nanamia, koska kokee ihmisen palvelemisen olevan hänen arvonsa alapuolella.
Onikiri (鬼切)  ja Kotetsu (虎徹)
Onikiri ja Kotetsu ovat pyhäkössä asuvia palvelijahenkiä, jotka palvelivat Mikagea. Onikiri ja Kotetsu toivottavat Nanamin tervetulleeksi ja iloitsevat uuden jumalan tulosta. He opastavat Nanamia tämän uusissa askareissa jumalana.
Mikage (ミカゲ)
Mikage on shintojumala (tochigami), jonka erikoisalaa ovat ihmissuhteet. Mikage katosi pyhäköstään 20 vuotta sitten jättäen Tomoen sekä Onikirin ja Kotetsun jälkeensä. Kun Mikage tapaa Nanamin puistossa, hän päättää jättää pyhäkkönsä ja voimansa Nanamille. Mikage ei pidä koirista.
Kasvun ja vanhenemisen tutkijat

Kasvun ja vanhenemisen tutkijat  ry on perustettu 1980. Sen toiminta-ajatus on lisätä hyvän vanhenemisen edellytyksiä, lisätä ikääntymiseen liittyvää tietoa ja kehittää gerontologian parissa työskentelevien yhteistyötä. Yhdistys edistää vanhenemisen tutkimusta ja uuden tutkimustiedon soveltamista käytännön vanhustyöhön sekä osallistuu alan tutkimuksen kansainväliseen yhteistoimintaan. Yhdistys kuuluu Tieteellisten seurain valtuuskuntaan, ja se on vuodesta 1987 julkaissut monitieteistä Gerontologia-lehteä.
Aiheesta muualla

Kasvun ja vanhenemisen tutkijat -yhdistyksen sivut
Kinttula

Kinttula on yksi maarekisterikylä Orimattilan kaupungin Artjärven pitäjän alueella Päijät-Hämeessä. Sen osia ovat Heivataja, Hiitelä, Kilosela, Majasuo, Salmela ja Vuorenmäki. Kinttulan kiinteistötunnusten alkuosa on 560 (Orimattilan kaupunki) - 427 (Kinttulan maarekisterikylä).
| Kinttula | toimintoja  | sijainti  |
| --- | --- | --- |
Heivataja: 
| Hiitelä | kotiseutuyhdistys Hiitelä-seura Simolan tilalla  |  |
Kilosela: 
Kinttula: 
Majasuo: 
| Salmela | entinen Artjärven kunnan keskusta, nykyinen Orimattilan kaupungin taajamakeskus |  |
| Vuorenmäki | Vuorenmäen koulu (peruskoulun 0-6 -luokat), Artjärven maamiesseuran talo, Artjärven kotiseutuyhdistyksen Artjärven reservikomppanian päälliköntalo ja raskas haupitsi Canon de 155 C Mle 1915 St. Chamond |  |
Kansallisvarallisuus

Kansallisvarallisuus, kansanvarallisuus tai kansantalouden reaalivarallisuus, on tietyn kansakunnan kaikkien talousyksiköiden nettovarallisuuden rahassa mitattu arvo tiettynä ajankohtana. Käsittellä viitataan jonkin maan yksityisen ja julkisen omaisuuden yhteenlaskettuun arvoon.
Nettovarallisuus lasketaan siten, että varojen markkina-arvosta vähennetään velkojen markkina-arvo. Julkinen varallisuus on useimmissa teollisuusmaissa pieni – tai negatiivinen, jos julkinen velka ylittää julkiset varat. Kansanvarallisuus on nykyään lähes kaikkialla valtaosaltaan yksityistä varallisuutta. Aina ei näin kuitenkaan ole ollut.
Kansallisvarallisuus Suomessa

Kansallisvarallisuuden arvo oli vuonna 2010 Suomessa noin 775 miljardia euroa. Kansallisvarallisuus jakautuu Suomessa seuraavasti:
Asuinrakennukset 28 %
Rakennetut maa-alueet 21 %
Muut talorakennukset 17 %
Maa- ja vesirakenteet 10 %
Metsät 10 %
Koneet, laitteet, kuljetusvälineet 9 %
Ohjelmistot, varastot ja muut 5 %
Suomen kansallisvarallisuus muodostuu siis valtaosin (73 %) rakennuskannasta.
Pääomakanta

Kansallisvarallisuutta suppeampi käsite on kansallinen pääomakanta. Käsitteellä viitataan maan kiinteän pääoman yhteenlaskettuun nettosummaan. Pääomakantalaskelmissa kuvataan tavaroiden ja palvelusten tuotannossa käytettävää kiinteää pääomavarantoa, pääoman bruttomuodostusta, fyysistä poistumaa sekä arvon vähenemistä eli pääoman kulumista.
Tilastokeskus arvioi Suomen pääomakannan suuruudeksi vuonna 2009 514 miljardia euroa.
Karl Biström

Karl Valdemar Biström (25. maaliskuuta 1881 Helsinki – 1. lokakuuta 1954 Loviisa) oli suomalainen asianajaja ja Loviisan kaupunginjohtaja.
Biströmin äiti oli ruokatavarakauppias Amalia Maria Biström. Hän pääsi ylioppilaaksi 1900 Helsingin ruotsalaisesta normaalilyseosta ja suoritti Helsingin yliopistossa oikeustutkinnon 1910. Biström sai varatuomarin arvon 1924. Biström toimi asianajajana ja kunnallismiehenä Loviisassa vuodesta 1912 lähtien. Hän oli Loviisan kaupunginjohtaja 1935–1951.
Biström oli naimisissa 1912–1925 Malin Elisabet Trobergin kanssa, liitto päättyi avioeroon. Hän oli sitten naimisissa 1927–1929 Kaino Blomqvistin (k. 1929) kanssa ja vuodesta 1931 Göta Margaretha Forsellin kanssa. Lääketieteen tohtori, kirurgi Carl Olof Gabriel Biström (s. 1913) oli Biströmin poika ensimmäisestä avioliitosta.